Deg uḥric n teẓri nemmeslay-d ɣef tsekla timawit, akken neẓra ayen akk i d-ğğan yimezwura yewwḍ-aɣ-d s timawit ama d ansayen, leɛwayed, ula d lesnaf yemxalafen n tsekla, nezmer ad nini d akken fell-as ibedd yidles n tmettiyin tiqburin. Nebder-d yiwet ger tewsatin-is i yesɛan azal meqqren deg tmetti taqbaylit <<inzan˃˃, i yellan d ssenf n tesrit tamensayt i d-yelḥan s wallal n timawit, ad naf inzan bnan ɣef wawal n tmusni d lefhama, yernu lecbaḥa d unamek i umeslay, acku sɛan aɣanib i d-irennun azal i wawal. Si tama nniḍen newwi-d awal ɣef wayen yeɛnan tulmisin n yinzan, si tama n talɣa, tameɣrut, abeddel n talɣa n yinzan akked udem n uɣanib, di taggara n uḥric-agi i d-nessefhem ɣef tegnatin anda i ten-id-ttawin (inzan).